ஒட்டக்கூத்தர் அருளிய உத்தரகாண்டத்தில் இராமன் அயோத்தி திரும்பி முடி சூடிய பின் பங்குனியும் þளவேனில் காலமும் வந்தன என்று கூறப்பட்டுள்ளது. இவற்றின் படி போர் நிகழ்ந்த போது சூரியனின் கிராந்தி (declination) சுமார் 23.5 Deg தெற்கு.(Tropic of Capricorn- மகரரேகை மேலோ அதற்கு வெகு அருகிலோ) அனுமன் கிளம்பியது இரவிலே. வான்மீகத்தில் “அந்த இரவு நேரத்தில் திடீரென்று ஆடவே நகர மக்கள் பீதி கொண்டு அரைத் தூக்கத்தில் எழுந்து வெளியே ஓடி வந்தனர்” என்றுள்ளது. கம்பராமயணத்தில் அனுமன் கிளம்பிய வேகத்திலே மரங்கள் வடக்கு நோக்கிச் சரிந்தன என்றுள்ளது. ( due to his supersonic speed and low pressure created behind him). அனுமன் வடக்குநோக்கிச் சென்றான் என்பது உறுதி.. அவன் வடக்கு நோக்கி ஒரே தீர்க்காம்சத்தில் (same Longitude/Time zone) சென்றிருந்தால் அதாவது 80 பாகை கிழக்கில், மறுநாள் காலையிலே தான் சூரியனப் பார்த்திருக்க முடியும். ஆனால் அனுமன் ‘ஆதியான் உணராமுன்னம் அரு மருந்து உதவி அல்லின் பாதியால்’ துன்பம் அகற்ற எண்ணினான். வால்மீகி ராமாயணத்தில் கூறியபடி ஸஞ்ஜீவி பர்வதம் இமயமலைக்கும் கயிலைமலைக்கும் இடையில் இருந்திருந்தால் (அவ்விரு மலைகளும் நமக்கு இக்காலத்தே தெரிந்தவையே என்று எடுத்துக் கொண்டால்) மறு நாள் காலையில் தான் சூரியோதயத்தை அனுமன் பார்த்திருக்கமுடியும். ஆனால் அன்று இரவே ஸஞ்ஜீவி மலையை எடுத்துக்கொண்டு அவன் திரும்பி விட்டானே? எப்பொழுது எங்கே அவன் சூரியனைப் பார்த்தான்? அனுமன் ஸஞ்ஜீவி மலையைக்கொண்டு வர எடுத்துக்கொண்ட நேரம் எவ்வளவு? ஒட்டக்கூத்தர் கூறுவது பின்வருமாறு: